**ELŐTERJESZTÉS**

**A Gazdasági és Városstratégiai Bizottság 2017. február 27-i ülésére**

**Javaslat önkormányzati tulajdonú ingatlanok forgalomképessé nyilvánítására**

I.

Tájékoztatom a Tisztelt Bizottságot, hogy a DECOR-TEAM Kft. (Cg. 18-09-104240) kizárólagos tulajdonát képezi a Szombathely belterület 11109/1 helyrajzi szám alatt nyilvántartott, 661 m2 területű, „kivett üzlet, udvar” megnevezésű ingatlan.

Szombathely Megyei Jogú Város Önkormányzata 195/659 részbeni, és a DECOR-TEAM Kft. 464/659 részbeni osztatlan közös tulajdonát képezi a Szombathely belterület 11109/3 helyrajzi szám alatt nyilvántartott, 642 m2 „kivett közút” megnevezésű, az Önkormányzat 195/659 részbeni, és a DECOR-TEAM Kft. 464/659 részbeni osztatlan közös tulajdonát képezi a Szombathely belterület 11109/4 helyrajzi szám alatt nyilvántartott, 12 m2 területű, „kivett közterület” megnevezésű ingatlan.

A DECOR-TEAM Kft. részben a helyi építési szabályzat végrehajtása céljából, részben a helyi építési szabályzattal nem ellentétes telekrendezési szándék alapján telekcsoport újraosztási eljárást kezdeményezett a fenti ingatlanokra, amely során

* a szombathelyi 11109/1 hrsz.-ú ingatlan területe 661 m2 nagyságúról 1101 m2 nagyságúra növekszik, kizárólagos tulajdonosa a DECOR-TEAM Kft.;
* az Önkormányzat és a DECOR-TEAM Kft. közös tulajdonát képező szombathelyi 11109/3 és 11109/4 hrsz.-ú ingatlanok megszűnnek, a telekalakítás során kialakuló 111109/5 hrsz.-ú 38 m2 nagyságú és a 11109/6 hrsz.-ú 176 m2 nagyságú ingatlan kizárólagos tulajdonosa az Önkormányzat lesz.

A telekcsoport újraosztás során az Önkormányzat a jelenlegi tulajdonához képest 20,5 m2-rel nagyobb területhez jut.

II.

Tájékoztatom a Tisztelt Bizottságot, hogy a szombathelyi 11838 hrsz.-ú, 5546 m2 területű, „kivett közút” megnevezésű ingatlan Szombathely Megyei Jogú Város Önkormányzata kizárólagos tulajdonát képezi. A szombathelyi 11857 hrsz.-ú, – természetben Szombathely, Szent István király utca 64/A-B. szám alatti – 365 m2 területű, „kivett lakóház, udvar” megnevezésű ingatlan társasháztulajdon.

A társasház tulajdonosai azzal a kérelemmel fordultak Önkormányzatunkhoz, hogy a szombathelyi 11838 hrsz.-ú ingatlanból meg kívánnak vásárolni 122 m2 nagyságú ingatlanrészt oly módon, hogy azt telekalakítási eljárás keretében a 11857 hrsz.-ú ingatlanhoz csatolják.

A szombathelyi 11838 és 11857 hrsz.-ú földrészletek telekhatár-rendezését követően

- a szombathelyi 11838 hrsz.-ú ingatlan területe 5546 m2 nagyságúról 5424 m2 nagyságúra csökken,

- a szombathelyi 11857 hrsz.-ú ingatlan területe 365 m2 nagyságúról 487 m2 nagyságúra növekszik.

Az Önkormányzat által megbízott ingatlanforgalmi szakértő a terület forgalmi értékét 1.378,- Ft/m2 + ÁFA, bruttó 1.750,- Ft/m2 összegben határozta meg.

Tekintettel arra, hogy mindkét esetben forgalomképtelen (közút illetve közterület megnevezésű) ingatlanról van szó, a telekalakítások és az elidegenítésről szóló szerződés előtt szükséges a Közgyűlés döntése az alábbiak szerint.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 2. § (7) bekezdése alapján az ingatlanrész forgalomképtelensége megszűnik, ha a helyi építési szabályzattal nem ellentétes telekrendezési szándék alapján lefolytatott telekalakítási eljárásban hozott jogerős határozat alapján az ingatlan közterület rendeltetése megszűnik. Az ingatlant vagy ingatlanrészt a telekalakítási határozat alapján kialakult megnevezése vagy rendeltetése szerint korlátozottan forgalom képes vagy üzleti vagyonba kell átsorolni. A vagyonrendelet 2. § (8) bekezdése alapján a (7) bekezdés szerinti átsorolásról a Közgyűlés a telekalakítási eljárást megelőzően dönt.

A vagyonrendelet 2. § (7)-(8) bekezdése szerint a Közgyűlés jogosult dönteni arról, hogy Szombathely Megyei Jogú Város Önkormányzatának a szombathelyi 11109/3 és 111109/4 hrsz.-ú ingatlanokban meglévő és a DECOR-TEAM Kft. 11109/1 hrsz.-ú ingatlanába átkerülő tulajdoni illetőségét, illetve Szombathely Megyei Jogú Város Önkormányzata tulajdonát képező szombathelyi 11838 hrsz.-ú ingatlannak a 11857 hrsz.-ú ingatlanba beolvadó 122 m2 nagyságú részét sorolja át a forgalomképes vagyon körébe.

A telekhatár-rendezésekről szóló változási vázrajzok és szabályozási terv kivonatok az előterjesztés mellékletét képezik.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjenek.

**Szombathely, 2017. február 24.**

**/: Dr. Puskás Tivadar :/**

**I.**

**Határozati javaslat**

**…./2017. (II. 27.) GVB. számú határozat**

A Gazdasági és Városstratégiai Bizottság a Közgyűlés számára elfogadásra javasolja, hogy Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 2. § (7)-(8) bekezdése alapján Szombathely Megyei Jogú Város Önkormányzatának a szombathelyi 11109/3 és 111109/4 hrsz.-ú ingatlanokban meglévő és a DECOR-TEAM Kft. 11109/1 hrsz.-ú ingatlanába átkerülő tulajdoni illetőségét forgalomképes vagyon körébe sorolja.

**Felelős:** Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője)

**Határidő**: azonnal

**II.**

**Határozati javaslat**

**…./2017. (II. 27.) GVB. számú határozat**

A Gazdasági és Városstratégiai Bizottság a Közgyűlés számára elfogadásra javasolja, hogy Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 2. § (7)-(8) bekezdése alapján Szombathely Megyei Jogú Város Önkormányzata tulajdonát képező szombathelyi 11838 hrsz.-ú ingatlannak a 11857 hrsz.-ú ingatlanba beolvadó 122 m2 nagyságú részét forgalomképes vagyon körébe sorolja.

**Felelős:** Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője)

**Határidő**: azonnal